การสังเกตพฤติกรรมที่แฟนเก่ามีต่อคุณ การคุยกับแฟนเก่า การสังเกตพฤติกรรมของแฟนเก่าเวลาที่เขาอยู่กับคนอื่น
การรำลึกถึงสิ่งที่คุณรู้เกี่ยวกับตัวเอง แฟนเก่าและความสัมพันธ์คือวิธีที่ดีที่สุดในการรู้ว่าควรตีความพฤติกรรมที่คุณสังเกตมาได้อย่างไร คิดย้อนไปเกี่ยวกับความสัมพันธ์และวิธีที่แฟนเก่าของคุณสื่อสารและรับมือกับความขัดแย้ง เขาเป็นคนตรงไปตรงมาหรือเปล่า? เพราะฉะนั้นเขาอาจจะไม่ได้กำลังซ่อนความรู้สึกและคุณอาจจะสามารถบอกได้ว่าเขาคิดถึงคุณหรือไม่ เขาเคยหลีกเลี่ยงคุณเวลาที่เขาโกรธและเสียใจหรือเปล่า? ถ้าเช่นนั้นการที่เขาเงียบในตอนนี้ก็อาจจะแปลว่าเขาไม่ได้ไม่อยากเจอคุณ เขาเพียงกำลังโกรธและเสียใจและไม่อยากที่จะพูด เขาเป็นคนที่ชอบพล่ามถึงอดีตหรือเปล่า? ถ้าใช่เขาก็อาจจะกำลังคิดถึงคุณ ใช่สิ่งที่คุณรู้เกี่ยวกับแฟนเก่าและนิสัยของเขาเพื่อตีความพฤติกรรมที่เขามีต่อคุณ จำไว้ว่าการตีความพฤติกรรมต้องทำผ่านความเห็นและความต้องการของผู้สังเกต (เมื่อเป็นเรื่องของความสัมพันธ์ส่วนตัว) และคุณมักจะมองสิ่งต่างๆ ที่ไม่ได้อยู่ตรงนั้น ถ้าแฟนเก่าของคุณชอบส่งข้อความหาคุณและคุณยังไม่ได้ยินจากเขาตั้งแต่เลิกกัน ก็อย่าพยายามตีความความเงียบว่าเขาคิดถึงคุณ เค้าควรส่งข้อความหาคุณถ้าเขาคิดถึงคุณ พยายามมองพฤติกรรมจากมุมมองที่เป็นเหตุเป็นผล หากแฟนเก่าไม่ได้คิดถึงคุณ เขาก็จะติดต่อคุณเมื่อจำเป็นจริงๆ (เช่น เมื่อต้องจัดการย้ายของออกจากบ้านของคุณ) หากเขาคิดถึงคุณเขาก็อาจจะกำลังพยายามอย่างหนักที่จะไม่โทร ส่งข้อความหรืออีเมลหาคุณ  เมื่อแฟนเก่าของคุณติดต่อคุณ เขาก็อาจจะไม่มีเหตุผลเฉพาะเจาะจง ว่าจะพูดว่า “สวัสดี ฉันแค่อยากรู้ว่าเธอกำลังทำอะไรอยู่” ข้อยกเว้นของสิ่งนี้คือหากแฟนเก่าของคุณคือคนที่จบความสัมพันธ์จะต้องการคบคุณเป็นเพื่อน หากนี่คือกรณีของคุณ การที่เขาติดต่อคุณอาจจะเป็นสัญญาณว่าเขาคิดถึงคุณแต่ก็ยังอยากเป็นแค่เพื่อนกับคุณ หากแฟนเก่าของคุณโทรหาคุณเวลาที่เขาเมาตลอดเวลา ซึ่งหมายความว่าเขาโทรหาคุณในขณะที่กำลังไปดื่มกับเพื่อน (และไม่ค่อยมีสติ) มันก็มีโอกาสที่ดีว่าเขายังมีความรู้สึกต่อคุณที่ยังสะสางไม่ได้ หากเขาติดต่อคุณ เขาก็อาจจะมองหาข้ออ้างในการโทรหาคุณเพื่อที่เขาจะได้ไม่ติดต่อคุณโดยไม่มีเหตุผล เขาอาจจะถามหาคำปรึกษาหรือขอความช่วยเหลือในการแก้ปัญหา เขาอาจจะพยายามดึงบทสนทนาไปสู่หัวข้อที่ลึกซึ้ง เช่น เขาอาจจะคุยเกี่ยวกับเรื่องที่เขาต้องการจะทำให้สำเร็จในชีวิตหรือความคิดที่เขามีเกี่ยวกับชีวิตที่เขาต้องการ เมื่อเขาติดต่อคุณ เขาเผลอเรียกชื่อน่ารักๆ ที่เขาเคยเรียกคุณเมื่อตอนที่คุณยังคบกันหรือไม่? การเสริมนี้อาจจะบอกว่าเขายังคงคิดถึงคุณในแบบนั้น เมื่อไหร่และถ้าคุณติดต่อแฟนเก่าของคุณ เขาตอบข้อความหรืออีเมลคุณเร็วเท่าไหร่? เขาใช้เวลานานเท่าไหร่ก่อนที่จะโทรกลับหาคุณ? ถึงแม้ว่าการใช้เวลาหลายชั่วโมงในการตอบนั้นไม่ได้มีความหมายอะไร แต่หากเขาละเลยคุณหลายชั่วโมงหรือแม้แต่หลายวัน เขาก็อาจจะไม่ได้คิดถึงคุณมากขนาดนั้น  หากแฟนเก่าของคุณไม่ยอมรับสายและข้อความ คุณก็ควรหลีกเลี่ยงการส่งข้อความหรือโทรหาเขาอีก หากคุณคิดถึงเขา สิ่งนี้ก็อาจจะทำได้ยากแต่การตั้งกฎเกณฑ์ให้ตัวเองว่าคุณจะไม่ติดต่อเขาอีกจะช่วยให้คุณเดินหน้าต่อไปได้ หากคุณต้องอยู่ในที่เดียวกับแฟนเก่า คุณควรอ่านภาษากายของเขาเวลาที่อยู่ใกล้คุณ หากแฟนเก่าอีกเรื่องการสบตากับคุณ ไขว่ห้างหรือกอดอกและไม่ยิ้ม เขาก็อาจจะไม่มีความสุขที่ต้องอยู่ใกล้คุณ   ถึงแม้ว่าภาษากายจะเป็นตัวบ่งบอกที่ดีว่าบุคคลนั้นรู้สึกอย่างไรในขณะนั้น แต่มันก็จะไม่บอกคุณทุกสิ่ง เช่น แฟนเก่าของคุณอาจคิดถึงคุณมาก แต่ทำตัวเหมือนเขาไม่ต้องการยุ่งกับคุณในขณะที่อยู่กับคุณ สิ่งนี้อาจเป็นเพราะเขากลัวที่จะเจ็บอีกครั้ง ลองสังเกตภาษากายของเขาและนำมารวมกับข้อมูลที่คุณมี เช่น หากภาษากายของแฟนเก่าของคุณกำลังบอกว่าเขาไม่ต้องการอยู่ใกล้คุณแต่เขาโทรหาคุณทุกวัน มันก็อาจจะเป็นเพราะว่าเขาคิดถึงคุณแต่รู้สึกว่าต้องปิดกั้นตัวเองในขณะที่คุณอยู่ด้วย หากแฟนเก่าของคุณมาที่ทำงานหรือที่ที่เขารู้ว่าคุณจะอยู่บ่อยๆ มันก็อาจจะไม่ใช่เรื่องบังเอิญ หากคุณมีเพื่อนร่วมกับเขา เขาก็อาจจะรู้ข้อมูลว่าคุณจะไปที่ไหนและเขาบังเอิญไปที่นั่นด้วย หากแฟนเก่าของคุณไปที่ที่คุณอยู่ก็อย่าลืมสังเกตภาษากายของเขา เขาชอบมองมาถึงคุณหรือเปล่า? ถ้าใช่ เขาก็อาจจะกำลังสังเกตพฤติกรรมของคุณเช่นกัน วิธีที่ง่ายและตรงไปตรงมาที่สุดในการหาว่าแฟนเก่าของคุณคิดถึงคุณหรือไม่คือการถามเขา แต่สำหรับคนส่วนใหญ่นี่คือวิธีที่น่ากลัวที่สุด อย่างไรก็ตาม การคุยกับเขาดูเหมือนจะเป็นวิธีที่เร็วที่สุดในการรู้ว่ากำลังเกิดอะไรขึ้น  ระวังว่าบางคนอาจจะไม่ซื่อสัตย์กับความรู้สึกของตัวเอง โดยเฉพาะอย่างยิ่งหากเขากลัวว่าคุณกำลังทำร้ายเขา หากคุณและแฟนเก่าไม่สามารถสื่อสารกันได้โดยไม่ทะเลาะกัน การเจอกันเพื่อพยายามคุยถึงหัวข้อนี้ก็อาจจะไม่ใช่ความคิดที่ดีที่สุด การถามแฟนเก่าตรงๆ อาจดูน่ากลัวแต่มันจะช่วยไม่ให้เกิดความสับสนในระยะยาว แทนที่จะต้องใช้เวลาตีความหมายความเงียบของเขาหรืออิโมจิหน้ายิ้ม คุณจะรู้ทันทีว่าเขาต้องการกลับมาคบกันหรือไม่ หากเขาไม่ต้องการ คุณก็สามารถเริ่มพยายามปล่อยเขาไปแล้วเดินหน้าต่อและไม่เสียเวลากับใครที่ไม่ต้องการคบกับคุณ คุณสามารถติดต่อเขาทางข้อความหรืออีเมล แต่วิธีที่เร็วที่สุดคือการโทรหา ทำบทสนทนาให้สั้นและเป็นมิตรที่สุดเท่าที่จะทำได้ ถามเขาว่าต้องการเจอกันเพื่อกินมื้อเที่ยงหรือดื่มกาแฟหรือไม่เพราะคุณต้องการพูดบางอย่างกับเขา เข้าใจว่าเขาอาจจะปฏิเสธ หากเขาปฏิเสธที่จะเจอคุณนั่นก็เป็นสัญญาณที่ดีว่าเขาไม่คิดถึงคุณ หรือหากเขาคิดถึงคุณเขาก็อาจจะยังไม่พร้อมที่จะเจอคุณ พยายามอย่าโกรธ แทนการทำเช่นนั้น คุณต้องเคารพการตัดสินใจของเขา หากนี่คือครั้งแรกที่คุณเจอกันตั้งแต่เลิกกัน สถานการณ์ก็อาจจะรู้สึกอึดอัด คุณควรเป็นฝ่ายเริ่มและพยายามทำสถานการณ์ให้เบาที่สุดเท่าที่จะทำได้ ถามเขาว่าเป็นอย่างไรบ้าง (เช่น เกี่ยวกับโรงเรียนหรือที่ทำงาน) และทำให้เขารู้บางอย่างที่กำลังเกิดขึ้นในชีวิตคุณ พยายามทำบทสนทนาให้เบาและอย่ารีบคุยเกี่ยวกับความสัมพันธ์ วิธีนี้จะช่วยให้อารมณ์ผ่อนคลายและทำให้เขารู้ว่าคุณไม่ได้พยายามจะทะเลาะ หากคุณอยู่ที่ร้านอาหารหรือคาเฟ่และกำลังสั่งอาหารหรือเครื่องดื่ม มันก็อาจจะเป็นความคิดที่ดีที่จะรอจนกว่าคุณได้รับอาหารของคุณจึงพูดสิ่งที่คุณต้องการพูด วิธีนี้จะทำให้มั่นใจว่าคุณจะไม่ถูกขัดจังหวะโดยพนักงานที่นำอาหารมาเสิร์ฟ เป็นต้น หากคุณกำลังสั่งเครื่องดื่ม คุณควรหลีกเลี่ยงเครื่องดื่มที่มีแอลกอฮอล์ (หากมันเกี่ยวกับคุณ) แม้คุณจะคิดว่าการดื่มสักเล็กน้อยจะช่วยให้คุณผ่อนคลาย แต่มันจะทำให้คุณพูดในสิ่งที่คุณไม่ต้องการพูดหรือคุณอาจจะเกิดอารมณ์อ่อนไหวได้ ถึงแม้มันอาจจะน่ากลัวแต่คุณก็ยังต้องพูดเหตุผลในการมาเจอ เริ่มด้วยการขอบคุณที่เขามาเจอคุณและคุณต้องการพูดบางอย่างที่อยู่ในหัว หากคุณยังมีความรู้สึกต่อเขา คุณก็ต้องซื่อสัตย์กับสิ่งนั้น  หากคุณคิดถึงเขา การบอกความรู้สึกที่แท้จริงกับเขาอาจจะทำให้คุณอ่อนแอมากกว่าเดิม แต่มันก็แปลว่าเขาจะเปิดใจเกี่ยวกับความรู้สึกของเขาที่มีต่อคุณด้วย เช่น คุณอาจจะพูดว่า “ความจริงก็คือฉันยังคิดถึงคุณอยู่ตลอดเวลา ฉันรู้ว่าเราเลิกกันและฉันเคารพในความรู้สึกของคุณ แต่ฉันอยากจะรู้ว่าคุณรู้สึกยังไงเวลาอยู่กับฉัน” คุณอาจจะทำสิ่งนี้ได้ผ่านทางโทรศัพท์หรือข้อความ แต่การพูดสิ่งนี้ต่อหน้าจะทำให้คุณได้สังเกตภาษากายและสีหน้าของเขา หากแฟนเก่าของคุณคิดถึงคุณและคุณคิดถึงเขาเช่นกัน นี่ก็อาจจะเป็นเวลาตัดสินใจว่าจะทำอะไรกับความรู้สึกเหล่านี้ ลองคุยกันอย่างจริงจังถึงเหตุผลที่คุณเลิกกันและมันคุ้มหรือไม่ที่จะลองกลับมาคบกัน   หากเขาไม่ได้คิดถึงคุณ คุณก็จะรู้ว่าคุณต้องทำอย่างไรต่อไปในชีวิต อย่าพยายามทำให้เขารู้สึกในสิ่งที่เขาไม่รู้สึก แม้มันจะยากมาก แต่คุณต้องพยายามคิดอย่างมีเหตุผลว่าการลองใหม่อีกครั้งนั้นเป็นความคิดที่ดีหรือไม่ คุณอาจจะพบว่าคุณทั้งสองคิดถึงกันแต่การกลับมาคบกันไม่ใช่ความคิดที่ดี เช่น หากคุณทะเลาะกันตลอดเวลาเกี่ยวกับเรื่องพื้นฐาน (เช่น ศาสนาหรือความคิดเกี่ยวกับวิธีที่คุณควรใช้ชีวิต) การลองใหม่อีกครั้งก็อาจจะจบลงอย่างไม่ต่างกัน หากคุณยังเป็นเพื่อนกันบนสื่อโซเชียลก็ให้คุณลองดูสิ่งที่เขาโพสต์และกิจกรรมของเขาอย่างรอบคอบ เขาโพสต์เกี่ยวกับเรื่องที่เปราะบางและเศร้าบ่อยๆ หรือไม่? (เพลงเศร้าเกี่ยวกับรักที่หายไป เป็นต้น) เขาให้ความเห็นบนรูปคู่เก่าๆ ของคุณหรือกดไลค์มันหรือไม่? ถ้าเป็นเช่นนั้น มันก็อาจจะเป็นสัญญาณว่าเขากำลังรับมือกับการเลิกราอย่างหนัก  จำไว้ว่าสิ่งที่คนโพสต์ลงบนสื่อโซเชียลนั้นอาจจะไม่ถูกต้องแม่นยำกับเรื่องจริงที่กำลังเกิดขึ้นในชีวิตของเขาเสมอไป แม้แต่บางคนที่โพสต์รูปเยอะๆ และดูเหมือนว่าเขามีชีวิตที่สมบูรณ์แบบเพราะอาจจะกำลังเจอปัญหาใหญ่ทางอารมณ์ อย่าค้นหาสื่อโซเชียลมากเกินไป เคารพความเป็นส่วนตัวของแฟนเก่าและจำกัดตัวเองให้ดูโปรไฟล์ของเขาได้เพียงหนึ่งครั้งต่อวันเป็นอย่างมาก หากคุณและแฟนเก่ายังคงไปเที่ยวในกลุ่มของเพื่อนที่มีร่วมกัน ก็ให้คุณลองสังเกตวิธีที่เขาประพฤติตัวเมื่ออยู่ในกลุ่มเพื่อนด้วยกัน (อย่างแนบเนียน) หากแฟนเก่าของคุณดูตีตัวออกห่างเวลาที่ไปเที่ยวกับกลุ่มเพื่อนและพยายามหลีกเลี่ยงการพูดคุยกับคุณ มันก็อาจเป็นเพราะเขากำลังรับมือกับความรู้สึกโหยหา  คุณต้องระมัดระวัง แฟนเก่าของคุณอาจจะยังจัดการกับความรู้สึกเก่า แต่นั่นไม่ได้แปลว่าเขาคิดถึงคุณเสมอไป เช่น เขาอาจจะโกรธคุณมากเพราะคุณทำร้ายเขาด้วยการกระทำต่างๆ พยายามใช้การตัดสินพฤติกรรมของเขาด้วยบริบทของการเลิกราและปฏิสัมพันธ์ในอดีต สังเกตหากเขามองมาทางคุณบ่อยๆ แม้แต่เวลาที่คุยกับคนอื่น สิ่งนี้อาจแปลว่าเขาสนใจในการสังเกตพฤติกรรมของคุณเพื่อดูว่าคุณรู้สึกอย่างไรเช่นกัน หากคุณมีเพื่อนร่วมกันที่คุณไว้ใจว่าจะไม่บอกใครเรื่องการสืบสวนของคุณ คุณก็ควรถามเขาว่าแฟนเก่าของคุณยังพูดถึงคุณบ้างไหม เพื่อนที่คุณมีร่วมกันอาจจะสามารถให้ข้อมูลลับว่าแฟนเก่าของคุณกำลังทำอะไร  หากคุณมีเพื่อนร่วมกันแต่คุณกลัวว่าเขาจะบอกแฟนเก่าว่าคุณถามเกี่ยวกับเขา คุณก็สามารถลองถามเล่นๆ เช่น แทนที่จะถามตรงตรง คุณสามารถพูดว่า “ฉันสงสัยว่า...เป็นอย่างไรบ้าง? ฉันรู้ว่าเขาเพิ่งสอบเสร็จและฉันหวังว่าเขาทำได้ดี” เพื่อนก็อาจจะรู้ไต๋ แต่มันจะไม่โจ่งแจ้งเท่ากับการถามว่า “...พูดถึงฉันบ้างหรือเปล่า?” หลีกเลี่ยงการเซ้าซี้เพื่อนที่คุณมีร่วมกันเกี่ยวกับหัวข้อนี้ มันไม่เป็นไรหากคุณพูดขึ้นมา 1 หรือ 2 ครั้งแต่หากคุณพูดถึงเรื่องนี้ตลอดเวลา พวกเขาก็จะรู้สึกรำคาญ หาเพื่อนที่คุณมีร่วมกันพูดว่า “ฉันขอโทษแต่ฉันไม่อยากยุ่งกับเรื่องนี้” คุณก็ต้องเคารพการตัดสินใจของพวกเขา  สิ่งนี้ไม่ได้แปลว่าเขาไม่สนใจเกี่ยวกับคุณ แต่แปลว่าพวกเขาสนใจคุณทั้งคู่แต่ไม่อยากตกอยู่ในสถานการณ์ “เขาว่าอย่างนั้นเขาว่าอย่างนี้” หรือต้องเลือกเข้าข้างคนใดคนหนึ่ง
คิดถึงสิ่งที่คุณรู้เกี่ยวกับแฟนเก่า. สังเกตวิธีที่เขาติดต่อคุณ. นึกถึงวิธีที่เขาปฏิบัติเวลาที่เขาติดต่อคุณ. สังเกตเวลาที่เขาใช้ก่อนจะตอบกลับหาคุณ. สังเกตภาษากายของเขา. สังเกตว่าเขามาที่ที่คุณอยู่บ่อยๆ. ตัดสินใจว่านี่เป็นความคิดที่ดีหรือไม่. ติดต่อกับเขา. ทำให้เบา. รอให้ถึงเวลาที่เหมาะสม. ซื่อสัตย์. ตัดสินใจว่าจะทำอะไรต่อไป. ดูสื่อโซเชียลของเขา. สังเกตวิธีที่เขาปฏิบัติต่อคุณในสถานการณ์ทางสังคมต่างๆ. คุยกับเพื่อนที่มีร่วมกัน.
https://www.wikihow.com/Know-if-Your-Ex-Misses-You https://www.wikihow.com/Know-if-Your-Ex-Misses-You https://www.wikihow.com/Know-if-Your-Ex-Misses-You
Observing Your Ex's Behavior Toward You Talking With Your Ex Observing Your Ex's Behavior Around Others